

**REPUBLIKA HRVATSKA**

**SVEUČILIŠTE U ZAGREBU**

**MEDICINSKI FAKULTET**

**raspisuje**

**NATJEČAJ**

**ZA UPIS U SVEUČILIŠNI DOKTORSKI STUDIJ IZ**

**NEUROZNANOSTI**

**ZA STJECANJE AKADEMSKOG STUPNJA DOKTORA ZNANOSTI
u akademskoj godini 2018./2019.**

**Za najmanje 3, a najviše 12 studenata**

**PRIJAVA za upis u prvu godinu doktorskog studija** **iz Neuroznanosti** s početkom nastave u **studenom 2018. godine.**

**PRAVO PRIJAVE** imaju pristupnici:

* + koji su stekli diplomu sveučilišnog diplomskog studija u područjima relevantnima za neuroznanost: područje biomedicine (medicina, stomatologija, veterina, farmacija) ili srodna područja (biologija, psihologija, rehabilitacija, logopedija, biofizika, kineziologija). koji imaju prosjek ocjena u diplomskoj nastavi najmanje 3,51 (u sustavu ocjenjivanja 5-10 ili A-D prosjek ocjena najmanje 8,00)
	+ koji su prije upisa postigli dogovor s mentorom/voditeljem koji ima istraživački projekt u jednom od raspoloživih kvalificiranih laboratorija
	+ koji prilože dvije preporuke sveučilišnih nastavnika

Kandidati koji su završili studij u inozemstvu moraju proći proceduru akademskog priznavanja inozemne visokoškolske kvalifikacije (detaljnije informacije na <http://www.unizg.hr/studiji-i-studiranje/upisi-stipendije-priznavanja/akademsko-priznavanje-inozemnih-visokoskolskih-kvalifikacija/>)

Pri upisu studenti sa stranim državljanstvom moraju imati dozvolu boravka u Republici Hrvatskoj i regulirano zdravstveno osiguranje unutar Republike Hrvatske.

**Dokumenti potrebni za prijavu:**

1.Ovjerena preslika diplome o završenom integriranom preddiplomskom i diplomskom sveučilišnom studiju medicine ili drugom diplomskom sveučilišnom studiju iz znanstvenog područja Biomedicine i zdravstva i srodnog područja

2.Ovjereni prosjek ocjena (za kandidate koji su završili preddiplomski i diplomski sveučilišni studij prilažu se oba prosjeka ocjena)

3.Obrazac za prijavu i bodovanje (u nastavku natječaja)

4.Preporuka potencijalnog mentora (obrazac u nastavku natječaja)

5.Prijedlog područja istraživanja (obrazac u nastavku natječaja)

6.Izjava o načinu studiranja (obrazac u nastavku natječaja)

7.Životopis (Europass) s osobnom fotografijom

8.Preslika osobne iskaznice ili putovnice

9.Biljeg u vrijednosti 20 kuna

10.Izjava ustanove o plaćanju školarine (ukoliko troškove školarine podmiruje ustanova u kojoj je kandidat zaposlen, obavezno navesti OIB ustanove)

11.Potvrda o poznavanju hrvatskog jezika (za kandidate kojima hrvatski nije materinji jezik)

12.Potvrda o znanju engleskog jezika (izdana od strane škole za strane jezike, medicinskog ili drugog fakulteta

**OSTALI UVJETI**

1. Na natječaj se prijavljuje isključivo na propisanim obrascima koji se nalaze na web stranici studija, <http://www.hiim.unizg.hr/index.php/pds-neuroznanost>
2. Prijave koje nisu u skladu s uputama ili nisu potpune neće se uzimati u obzir
3. Preporučuje  se priložiti preslike radova i kongresnih sažetaka, a uz sažetke i potvrdu o recenziranosti kongresa.
4. Preporučuje se priložiti i druge dokaze koji jamče uspješnost izrade disertacije
5. Svi kandidati moraju zadovoljiti na strukturiranom razgovoru
6. Za kandidate koji su u sustavu znanstvenih novaka potrebno je priložiti presliku ugovora

Razgovori s kandidatima bit će održani **početkom srpnja 2018.** u uredovno vrijeme. **Kandidati će biti obavIješteni o mjestu i vremenu održavanja razgovora putem e-maila.**

**VISINA ŠKOLARINE**: - 20.000,00 kn po akademskoj godini (dva semestra). Školarinu treba uplatiti u cijelosti prije upisa.

ROK ZA PODNOŠENJE MOLBI JE: **29. LIPNJA 2018.**

Prijave se šalju na adresu:

**Sveučilište u Zagrebu**

**Medicinski fakultet**

**Hrvatski institut za istraživanje mozga**

**"Natječaj - doktorski studij Neuroznanost"**

**Šalata 12, 10 000 Zagreb**

Rezultati upisa na studij bit će objavljeni na web stranici www.hiim.hr

ODABIR kandidata će se napraviti prema kriterijima Fakultetskog vijeća (prema kriterijima za bodovanje u obrascu koji je dio natječaja). Odluku o upisu donosi Fakultetsko vijeće o čijoj će odluci kandidati biti pismeno obaviješteni nakon sjednice Vijeća. Primljeni studenti dužni su upisati se i uplatiti školarinu studija u jesen nove akademske godine, o čemu će biti posebno obaviješteni. Imena izabranih kandidata, njihove kvalifikacije, kao i imena preporučitelja javno se objavljuju na mrežnim stranicama studija nakon odluke Fakultetskog vijeća, sukladno čl.8, st.4 Pravilnika o doktorskim studijima na Sveučilištu u Zagrebu.

Propisani obrasci za kriterije bodovanja, te sve dodatne informacije o raspoloživim laboratorijima i njihovim voditeljima također se mogu dobiti:

* Na Hrvatskom institutu za istraživanje mozga, Medicinski fakultet, Tajništvo doktorskog studija Neuroznanost, Zagreb, Šalata 12, tel. 01/4596-903
* na internetskoj stranici <http://www.hiim.unizg.hr/index.php/pds-neuroznanost> gdje se mogu preuzeti svi propisani obrasci iz dolje navedenog popisa

Informacije na e-mail: zorsag@hiim.hr ili tajnica@hiim.hr

Pojmovi koji se koriste u ovom Natječaju koji imaju rodni značaj, obuhvaćaju na jednak način muški i ženski rod.

PRIJAVA

Kandidati mogu osobno predati u Urudžbeni zapisnik ili poslati poštom propisane obrasce za prijavu i svu dokumentaciju navedenu u tekstu natječaja. Prijave koje nisu u skladu s uputama ili nisu potpune neće se uzimati u obzir.

Prijave koje se šalju poštom nasloviti na adresu:

Sveučilište u Zagrebu

Medicinski fakultet

Hrvatski institut za istraživanje mozga

"Natječaj - doktorski studij Neuroznanost"

Šalata 12, 10 000 Zagreb

**Obrasci za prijavu i bodovanje (ISPUNJAVAJU SE ONLINE!!!):** [**https://phd.mef.hr/studij/prijava**](https://phd.mef.hr/studij/prijava)

**Kad obrazac ispunite, OBAVEZNO ISPRINTAJTE, POTPIŠITE I PRILOŽITE OSTATKU DOKUMENATA!**

**Popis propisanih obrazaca:**

* Preporuka PhD (od dva sveučilišna profesora)
* Prijedlog područja istraživanja
* Preporuka potencijalnog mentora
* Izjava o načinu studiranja
* Popis laboratorija
* Europass životopis
* Europass upute za ispunjavanje obrasca
* Popis potencijalnih mentora